Novigrad, 23. siječnja 2018.

**POZIV NA PREDSTAVLJANJE PLANA PROVEDBE LAG-NATJEČAJA U 2018. GODINI**

***Za zainteresirane dionike s područja grada Buzeta i općine Lanišće***

*Lokalna akcijska grupa „Sjeverna Istra“, u suradnji s gradom Buzetom i općinom Lanišće, vas poziva na* ***predstavljanje Plana provedbe LAG-natječaja u 2018. godini.***

Predstavljanje Plana provedbe LAG-natječaja u 2018. godini dio je animacijskih aktivnosti u svrhu pripreme projekata koji se planiraju provoditi putem Lokalne razvojne strategije LAG-a „Sjeverna Istra“ (LRS). Aktivnost se odvija u okviru podmjere 19.4. „Tekući troškovi i animacija” unutar mjere 19 Programa ruralnog razvoja Republike Hrvatske za razdoblje 2014. – 2020., a sufinancirana je sredstvima Europskog poljoprivrednog fonda za ruralni razvoj.

Predstavljanje Plana provedbe LAG-natječaja u 2018. godini će se održati dana:

***31. siječnja 2018. godine***

***s početkom u 18:00 sati***

***Narodni dom, Gradska vijećnica,***

***II. istarske brigade 2, Buzet***

Cilj ovog javnog predstavljanja je upoznati zainteresiranu javnost s procesom odabira projekata na LAG-razini koji će pristići po pojedinom LAG-natječaju u okviru provedbe LRS-a te informirati o tipovima operacija za koje će LAG-natječaji biti objavljeni u 2018. godini.

Predstavljanje je namijenjeno svim zainteresiranima za prijavu na LAG-natječaje s područja grada Buzeta i općine Lanišće: OPG-ovima, tvrtkama, obrtima, predstavnicima JLS-ova, udrugama i ostalima.

Teme koje će biti obrađene su sljedeće:

* Predstavljanje LAG-a i Lokalne razvojne strategije LAG-a 2014. – 2020.
* Plan provedbe LRS-a i LAG-natječaja.
* Prezentacija postupka odabira projekata na LAG-razini u okviru provedbe LRS-a.
* Sažeti prikaz natječaja koji će se objaviti u 2018. godini.

**Sve zainteresirane molimo da prijave svoj dolazak na predstavljanje putem sljedećih kontakata:**

Tel: 052 255 931

Mob: 098 99 44 399

E-mail: info@lag-sjevernaistra.hr

**Rok za prijavu je 31.01.2018.**

*Kontakt osoba za sve dodatne informacije:*

*Isabela Knežević*

*Tel: 052 255 931*

*Mob: 098 99 44 399*